# **DECIZIA ETAPEI DE ÎNCADRARE**

## Nr. din zz.ll.aaaa

Ca urmare a solicitării de emitere a acordului de mediu adresate de **SC POPASUL DRAGOMIRNEI SRL**, cu sediul în satul Corocăești, comuna Verești, județul Suceava, , înregistrată la APM Suceava cu nr. 7180/21.07.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.12.2017, că proiectul ,,**Construire pensiune agroturistică"** propus a fi amplasat în comuna Mitocu Dragomirnei, satul Dragomirna, județul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I . Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. **Caracteristicile proiectului**

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 10b, proiecte de dezvoltare urbană;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul localității Dragomirna, comuna Mitocu Dragomirnei;este propietate privată a lui Crețu Cătălin- Gabriel și Crețu Antoneta cu drept de superficie SC „POPASUL DRAGOMIRNEI” SRL.

 - suprafața totală a terenului este de 1379 mp; suprafața desfășurată la sol este de 305,40 mp, suprafața construită 168,90 mp, regimul de înălțime P+M;

 - clădirea cu destinație de pensiune agroturistică este prevăzută cu 5 camere de cazare cu două locuri fiecare, cu un total de 10 persoane;

**Pensiunea agroturistică** va avea regimul de înălțime P+M, cu dimensiunile de gabarit în plan, de 12,55m x 14,05m și se va amplasa în teren la distanța de 2,10m față limita de la vest a parcelei și la distanța de 7,50m față de limita de la nord a parcelei.

**Parter:** s-au amplasat spațiile comune, administrative, tehnice și auxiliare.

Accesul și primirea turiștilor se va face printr-un pridvor deschis în spațiul comun – sala de mese - amplificată vizual cu bucătăria la dispoziția turiștilor.

În spațiul comun turiștii vor avea posibilitatea servirii mesei, dar și posibilitatea recreerii și odihnei în fața șemineului sau a vizionarii unor programe TV.

De asemenea, din sala de mese turiștii pot beneficia de ieșiri în aer liber pe terasa care mărginește clădirea pe laturile de la nord și de la vest, sau în spațiul exterior în incinta pensiunii.

 Bucătăria va fi de tipul „la dispoziția turiștilor” și va fi dotată cu spălător, aragaz, frigider, dulapuri pentru vase, veselă și tacâmuri, aparatură specifică, etc.

Zona de preparare a bucătăriei va fi delimitată de sala de mese prin mobilier tip bar.

Pentru utilizatorii spațiilor comune de la parter s-a prevăzut un grup sanitar comun.

Separat de spațiile comune, la parter, în zona de sud a pensiunii, s-a amplasat o cameră de cazare adaptată nevoilor persoanelor cu handicap, având grup sanitar propriu.

Tot în această zonă s-a realizat și un oficiu în care se vor amplasa boxele pentru rufe curate, rufe murdare.

Sub scară s-a prevăzut boxa pentru produse de curățenie.

Lenjeria se va spăla în afara pensiunii de către o societate agrementată, în baza unui contract de prestări servicii.De asemenea, la parter s-a amplasat și centrala termică, care va avea acces din exterior.

Accesul la **mansardă** se va face pe o scara deschisă, în două rampe, din beton armat, cu plecare din spațiul sălii de mese și sosire la mansardă în holul comun.

La mansardă, zona de cazare va fi formată din 4 camere, având grup sanitar propriu fiecare. Camerele vor fi mobilate cu pat dublu, capacitatea totală de cazare fiind de 10 locuri.

Toate camerele de cazare vor fi luminate prin ferestre și uși cu geam și vor avea balcoane. Grupurile sanitare de la mansardă vor fi luminate și aerisite prin ferestre de mansardă, amplasate pe învelitoare.

În incinta obiectivului se vor amenaja următoarele:

* platforme carosabile;
* alei pietonale;
* trotuare;
* spații verzi.

 d)prin mărimea și tehnologia utilizată prin proiect, lucrările ce urmează a fi executate nu vor avea un impact negativ asupra factorilor de mediu și nu vor crea un disconfort pentru populație pe perioada execuției lucrărilor.

 **Utilități**

 **Alimentarea cu apă**

 - Alimentarea cu apă a pensiunii agroturistice se va realiza prin racordarea acesteia la un puț forat care se va executa în incintă și care se va amplasa la distanțe de siguranță sanitară, de minim 10m, de orice sursă posibilă de poluare (latrină, grajd, cotețe, depozit de deșeuri menajare, platforme de colectare a gunoiului de grajd), îndeplinind condițiile prevăzute în art. 27 din Ord. nr. 119/2014 al MS. Conducta de alimentare a obiectivului va fi din PEHD cu D= 40mm, montată subteran sub adâncimea de îngheț și izolată.

 **Canalizarea menajeră și pluvială**

 - Canalizarea apelor uzate, de la obiectele sanitare din pensiune, (băi, bucătărie, grupuri sanitare) se va face în sistem individual, prin racordarea obiectivului la un bazin vidanjabil cu volumul de minim 30,00 mc, printr-o rețea de conducte din PVC, cu diametre 110 mm - 200 mm și cămine de vizitare.

Conductele din PVC se vor poza în șanțuri săpate sub adâncimea de îngheț, pe un pat de nisip.Căminele de racord și vizitare se vor realiza din beton.Bazinul va fi prevăzut cu capac de vizitare și pipă de aerisire.

Vidanjarea se va face de o societate autorizată în baza unui contract de prestări servicii.

 **Energie termică**

 - agentul termic va fi asigurat prin intermediul unei centrale termice propii, pe combustibil solid (lemn); centrala termică va fi amplasată la parter, un spațiu separat de celelalte încăperi prin pereți și planșeu care îndeplinesc condițiile prevăzute în normativele în vigoare privind securitatea la incendiu.

 **Alimentarea cu energie electrică**

 -alimentarea cu energie electrică a obiectivului se va realiza din rețeaua de distribuție

 existentă în zonă, printr-un branșament trifazat; în incintă se va realiza o rețea electrică compusă din racord și rețea de iluminat exterior; iluminatul nocturn al incintei se va realiza cu stâlpi de iluminat.

 **Localizarea proiectului**

 - utilizarea existentă a terenului: conform certificatului de urbanism nr.52 din 18.07.2017, terenul destinat construcției ce face obiectul prezentei documentații tehnice este propietate și este situat în intravilanul satului dragomirna; destinația zonei funcționale este teren arabil și funcțiuni complementare, destinația obiectivului propus - pensiune agroturistică – fiind compatibilă cu destinația dominantă a zonei.

**Caracteristicile impactului potențial**

 **-** extinderea impactului, aria geografică și numărul de persoane afectate - lucrările ce urmează a fi executate nu vor avea un impact negativ asupra factorilor de mediu și nu vor crea un discomfort pentru populație pentru perioada execuției lucrărilor;

 - natura transfrontieră a impactului - lucrările propuse nu au efecte transfrontieră;

 - mărimea și complexitatea impactului - impactul va fi redus, atât pe perioada execuției proiectului, cât și în perioada de funcționare;

 - probabilitatea impactului - impact redus, pe perioada de execuție și în perioada de funcționare a obiectivului;

 **II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu afectează direct sau indirect nici o arie protejată de interes comunitar.

 **Condiţiile de realizare a proiectului**

 **-** investiția se va realiza cu respectarea documentației tehnice depuse , a legislației de mediu în vigoare și a avizelor menționate în Cerificatul de urbanism nr.52 din 18.07.2017, emis de primăria comunei Mitocu Dragomirnei;

 - conform art.22, alin.1 din HG nr.445/2009, în situația în care , după emiterea acordului de mediu și înaintea obținerii aprobării de dezvoltare , proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafețele de lucru, modul de depozitare a materialelor și a rutelor alese pentru transport;

 - se vor amenaja locuri de colectare selectivă a deșeurilor ce vor rezulta din executarea lucrărilor de construcții, respectiv a funcționării, în pubele/containere inscripționate corespunzător, în condiții de siguranță pentru mediu și sănătatea umană și se va asigura gestionarea corespunzătoare a acestora în conformitate cu prevederile Legii nr. 211/2011 cu modificările și completările ulterioare;

 - deșeurile reciclabile , colectate pe categorii, conform prevederilor legale, se vor valorifica de către firme specializate (în baza unui contract de prestări servicii) în colectare/reciclare ; deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de materiale și se va reface cadrul natural afectat de execuția lucrărilor, toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punerea în funcțiune a obiectivului;

 - **se vor obține toate avizele prevăzute în cerificatul de urbanism**;

 **Condiții impuse pentru organizarea de șantier:**

 - împrejmuire din panouri demontabile în jurul obiectivului;

 - amplasare baracă muncitori (birou, loc servit masa, vestiar);

 - amplasarea unei magazii pentru materiale;

 - amplasarea unui WC ecologic;

 - racorduri provizorii de apă și energie electrică.

 - se va avea în vedere execuția rapidă a lucrărilor și încadrarea în termenul de realizare a investiției;

 - utilajele de construcții se vor alimenta cu carburanți numai de la stațiile de distribuție carburanți autorizate;

 - titularul are obligația de a urmări modul de respectare a legislației de mediu în vigoare, pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului;

Titularul proiectului are obligația de a notifica Agenția pentru Protecția Mediului

Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

 Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe totă perioada de aplicare a proiectului. Se va anunța Agenția pentru Protecția Mediului Suceava data începerii și finalizării lucrărilor de execuție pentru verificarea respectării tuturor condițiilor impuse.Procesul verbal întocmit la finalizarea lucrărilor se anexează și face parte integrantă din procesul verbal de recepție la terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

**ING.VASILE OȘEAN**

 Întocmit,